יאניה גארנברט

**יאניה גארנברט** (נולדה ב-12 במרץ 1999) היא מטפסת מצוקים ומטפסת ספורטיבית מקצועית סלובנית. זכתה במספר רב של תחרויות טיפוס הובלה וטיפוס בולדרינג. זכתה בשתי מדליות זהב אולימפיות ונחשבת לטובה ביותר בהיסטוריה של טיפוס תחרותי. בשנת 2021 הפכה גארנברט למטפסת האישה הראשונה שזכתה במדליית זהב אולימפית בטיפוס, וב-2024 הגנה בהצלחה על התואר. עם שתי מדליות זהב היא הספורטאית הסלובנית המצליחה ביותר ב-משחקים אולימפיים. היא גם המטפסת האישה הראשונה בעולם שביצעה אונסייט במסלול טיפוס ספורטיבי בדרגת 8c.

גארנברט זכתה בתואר הבינלאומי הראשון שלה באליפות גביע העולם של IFSC לנוער בשנת 2014 בטיפוס הובלה. ביולי 2015, לאחר שהגיעה לגיל 16, נכנסה לקטגורית הבוגרים בגביע העולם בטיפוס של ה־IFSC בטיפוס הובלה. בשנת 2016, בגיל 17, זכתה גארנברט בתוארי עונת הגביע העולמי בטיפוס הובלה ובטיפוס משולב (שילוב של בולדרינג, הובלה ו), אליפות עולם בטיפוס הובלה ואליפות העולם לנוער גם בהובלה וגם בבולדרינג. בין 2016 ל-2018 קיבלה את תוארי העונה בטיפוס מוביל ובטיפוס משולב. הן ב-2018 והן ב-2019 זכתה באליפויות העולם בבולדרינג ובטיפוס משולב, וגם חזרה והשיגה את תואר ההובלה ב־2019. באותה שנה הפכה גארנברט לספורטאית הראשונה שזכתה בכל תחרויות גביע העולם בבולדרינג בעונת תחרויות אחת.

נכון לספטמבר 2025, לגראנברט יש את מספר מדליות הזהב הגבוה ביותר  בהיסטוריה של טיפוס התחרותי במסגרת IFSC. בגביע העולם בטיפוס הובלה החמיצה את הפודיום רק ארבע פעמים, וזכתה ב-31 תחרויות. בנוסף, היא זכתה ב-18 תחרויות גביע העולם בבולדרינג, לסך של 49 ניצחונות ברמת גביע העולם.

## ילדות
גארנברט החלה לטפס בגיל שבע והשתתפה לראשונה בתחרות ארצית בגיל שמונה. זכתה בתחרות הגדולה הראשונה שלה באליפות אירופה לנוער בשנת 2013, שם ניצחה בבולדרינג.

## קריירת טיפוס
### טיפוס תחרותי
בשנת 2015, השנה הראשונה שבה הייתה גארנברט זכאית להשתתף ב, סיימה במקום השביעי בדירוג הכללי בטיפוס הובלה. באותה שנה דורגה ראשונה בתחרות בולדרינג בשוודיה, "La Sportiva Legends Only", לפני המטפסות המנוסות והמוכרות שונה קוקסי, מליסה לה נבה, יוליאנה וורם ואנה שטֶר. היא זכתה גם בתחרות הבולדרינג מלובלוקו (Melloblocco) בשנת 2015.

בשנת 2016 ניצחה גארנברט ברוב תחרויות ה-IFSC שבהן השתתפה. היא זכתה בגביע העולם בטיפוס הובלה ובטיפוס משולב, באליפות העולם בהובלה ובאליפות העולם לנוער בהובלה ובבולדרינג. גארנברט זכתה גם בתחרות Adidas Rockstars 2016 (תחרות שאליה מוזמנים מטפסי הבולדרינג הטובים בעולם), כשהביסה את ג'סיקה פילץ בגמר הסופרפיינל. היא זכתה גם בתחרות ה-Rock Master הנערכת באיטליה בשנת 2016, ושוב ב-2018.

בשנת 2017 היא זכתה בגביע העולם בהובלה ובטיפוס משולב, בתואר המשולב באליפות אירופה, ודורגה שנייה בבולדרינג בגביע העולם ובאליפות אירופה.

בשנת 2018 היא הגנה בהצלחה על תוארי גביע העולם שלה בהובלה ובטיפוס משולב, וסיימה במקום הרביעי בבולדרינג לאחר שזכתה בשתי מדליות זהב ואחת כסף, והשתתפה רק ב-3 מתוך 7 תחרויות (בגלל מחויבויות ללימודים). בנוסף, זכתה באליפות העולם הן בבולדרינג והן במשולב. היא הייתה קרובה גם לזכייה באליפות העולם בהובלה, שם זכתה במדליית כסף לאחר שהשלימה את מסלול הגמר ב-4 דקות ו-38 שניות, 11 שניות אחרי ג'סיקה פילץ שזכתה באליפות.

בשנת 2019 שלטה גארנברט בגביע העולם בבולדרינג כאשר השלימה 74 מתוך 78 בולדרים וזכתה בכל תחרות בעונת התחרויות. לאורך שש תחרויות, היא סיימה ראשונה בשש הגשות מוקדמות, ארבעה חצאי גמר ושש גמרים, הישג חסר תקדים בהיסטוריה של טיפוס תחרותי. באותה שנה זכתה גארנברט בשלושה מתוך ארבעת התחומים ב עם זהב בטיפוס הובלה, בולדרינג ומשולב. ניצחונה בתחרות הטיפוס המשולב העניק לה כרטיס ישיר לאולימפיאדת טוקיו (2020). לקראת סוף 2019 שכרה את רומן קראייניק כמאמן אישי שלה.

בשנת 2021 פתחה גארנברט את עונת  בניצחון בבולדרינג במיירינגן באפריל, ובהמשך סיימה במקום השני בסולט לייק סיטי, ובכך סיימה את רצף הניצחונות שלה בבולדרינג בגביע העולם בתשע תחרויות. באותה שנה הפכה למטפסת האישה הראשונה שזכתה בתואר אלופה אולימפית בטיפוס ספורטיבי, כשזכתה במדליית הזהב בטיפוס משולב לנשים באולימפיאדת טוקיו 2020 (בטוקיו 2020 הייתה מדליה אחת בלבד לטיפוס לכל מגדר, ששילבה הובלה, בולדרינג וטיפוס מהיר. באולימפיאדה שאחריה פוצלו המקצועות למדליות שונות).

באוגוסט 2023, גארנברט העפילה לתחרות הטיפוס המשולב באולימפיאדת 2024 לאחר שזכתה בתואר המשולב באליפות העולם 2023. היא זכתה גם במדליית זהב בתחרות הבולדרינג האישית ובכסף בתחרות ההובלה האישית, מה שהביא את סך המדליות שלה באליפויות העולם לעשר, מתוכן שמונה מדליות זהב.

באוגוסט 2024 היא הגנה בהצלחה על מדליית הזהב האולימפית שלה לאחר שזכתה בתחרות המשולבת בבולדרינג והובלה באולימפיאדת 2024 (לאחר פיצול טיפוס המהירות לתחרות נפרדת), לניצחון אולימפי שני שלה.
טקסט=גארנברט כאלופת אירופה 2017 בטיפוס משולב|ממוזער|גארנברט כאלופת אירופה 2017 בטיפוס משולב
טקסט=גארנברט מטפסת בגביע העולם של ה־IFSC במינכן, גרמניה 2017|ממוזער|גארנברט מטפסת בגביע העולם של ה־IFSC במינכן, גרמניה 2017

[ממוזער|גארנברט עם מדליית הזהב מ[אולימפיאדת טוקיו (2020)]]

### טיפוס מצוקים
בשנת 2015 ביצעה גארנברט טיפוס on-sight (טיפוס על המסלול ללא ניסיונות קודמים עליו, בלי ידע קודם עליו ובלא כל עזרים) במסלול *Avatar*, מסלול טיפוס ספורטיבי בדירוג 8b בפנדורה, קרואטיה. באותה שנה הצליחה לטפס את מסלול הדירוג הראשון שלה בדרגת 8c+ כאשר השלימה בהובלה בטיפוס חופשי (redpointing) את מסלול *Miza za šest* בקוטצ'ניק שבמדינתה סלובניה.

בשנת 2016 השלימה גארנברט טיפוס בניסיון ראשון (פלאש) של *La Fabelita* בסנטה ליניה שבקטלוניה, מסלול טיפוס ספורטיבי בדירוג 8c. היא קיבלה מראש מידע על המסלול מהמטפסת הסלובנית מינה מרקוביץ', וטיפסה את המסלול בפחות מ-15 דקות.

בשנת 2017 עשתה צעד נוסף ובפעם הראשונה עיגנה טבעת במסלול טיפוס בדרגת 9a ב-*Seleccio Natural*, בסנטה ליניה. רק כמה ימים לאחר מכן טיפסה את המסלול בדרגה 9a השני שלה, *La Fabela pa la Enmienda*, גם הוא בסנטה ליניה.

בנובמבר 2021 ביצעה on-sight של *Fish Eye* באוליאנה, ספרד, שהיה טיפוס ה־on-sight הנשי הראשון בעולם של מסלול טיפוס ספורטיבי בקונצנזוס דרגת 8c.

במרץ 2022 השלימה גארנברט את הטיפוס הנשי הראשון של *Bügeleisen*, בעיית בולדרינג בדרגת 8B+ (V14) במאלטאטל, אוסטריה. ב-12 במאי 2024 חזרה למאלטאטל והשלימה את הטיפוס הנשי הראשון של *Bügeleisen SDS*, וריאציה של טיפוס עם נקודת התחלה בישיבה בדרגת 8C (V15).

## סיכום מדליות
### גביע העולם בטיפוס

### אליפות העולם בטיפוס
;נוער

;מבוגרים

### אליפויות אירופה
;נוער

;מבוגרים

## דירוגי פודיום בגביע העולם
נכון ל-6 בספטמבר 2025, גרנברט זכתה ב-49 תחרויות גביע עולם ויש לה סך של 69 מקומות בפודיום.

### הובלה

### בולדרינג

## ראו גם
* טיפוס מצוקים
* טיפוס (ספורט)
* טיפוס במשחקים האולימפיים

## קישורים חיצוניים

* 
* 
* 
* 
* 
* 

## הערות שוליים

2026 02
קטגוריה:מטפסים ספורטיביים
קטגוריה:מטפסות
קטגוריה:סלובנים שנולדו ב-1999